Partita immortal

Partita de chacos: **Adolf Anderssen x Lionel Kieseritzky** 

Paris, 1851

 **1. e4 e5 2. f4** 

Iste es le Gambito del Rege: Anderssen offerta su pedon in excambio pro plus rapide developpamento. Iste es un apertura communmente jocate in le seculo dece-novem; illo es minus commun hodie, pro que le nigro multe vices es capace de finalmente equalisar le developpamento e, in iste caso, le blanco esserea inferior in material.

 **2...exf4**
 
Kieseritsky accepta le gambito; iste variation es assi appellate le Gambito del Rege Acceptate.

 **3. Ec4 Dh4+** 

Le movimento de Kieseritsky fortiara Anderssen a mover su rege e Anderssen non essera capace de rocar, sed iste movimento etiam mitte le dama de Kieseritsky in periculo e Kieseritsky debera dispender tempore pro proteger lo. Le commentario de John Savard clama que le movimentos esseva realmente: 3.... b5 4. Axb5 Dh4+ 5. Cf1 con le movimentos post le mesme. Istes son positiones transponite, in que le position final resultante es le mesme. Intertanto, necun altere obra clama que isto es correcte, dunque Savard es probabilemente errate.
 
 **4. Cf1 b5?** 

Iste es le Gambito de Bryan, nominate postea Thomas Jefferson Bryan. Illo non es considerate un movimento secur per multe jocatores hodie.

 **5. Exb5 C6 6. Cf3** 

Iste es un movimento de developpamento commun, sed le cavallo ancora attacca le dama blanc, fortiante le nigro a proteger la al option de developpar su proprie latere.

 **6...Dh6 7. d3** 

Con iste movimento le blanco ancora ha le controlo solide super le centro del tabuliero. Le Grande Maestro german Robert Huebner recommenda 7. Cc3 al altere modo.

 **7...Ch5** 

Iste movimento menacia Cg3+ e illo protege le pedon in f4, sed illo es etiam ponente le cavallo in un position povre al latere de tabuliero, ubi le cavallos son le minus potente.

 **8. Ch4 Dg5** 

John Savard suggere 8.... c6, sed isto es un error in le documentation de Savard.

 **9. Cf5 c6**
 
Isto simultaneemente disbloca le pedon del dama e attacca le episcopo. Nonobstante, alicun personas ha suggerite que 9.... g6 esserea melior pro tractar con un cavallo multo problematic.
 
 **10. g4 Cf6 11. Tg1!** 

Iste es un intelligente sacrificio de pecia. Si le nigro accepta, su dama movera a foras del action, dante le blanco un avantage in developpamento.

 **11.... cxb5?** 

Huebner crede que isto esseva le error critic. Iste gania material, sed perde in developpamento, a un puncto ubi le forte developpamento rende le blanco capace de rapidemente montar un offensiva. Huebner recommenda 11. ...h5 in su loco.

 **12. h4!** 

Un movimento intelligente. Le cavallo blanc al f5 protege le pedon, que es attaccante le dama nigre.

 **12...Dg6 13. h5 Dg5 14. Df3** 

Anderssen ancora ha duo menacias: (a) Exf4, que capturara le dama nigre (le dama non ha qualcunque local pro ir; (b) e5, que attaccarea le cavallo nigre al f6, simultaneemente exponente un attacco per le dama blanc super le turre nigre non protegite al a8.
 
 **14...Cg8** 

Iste tracta le menacias, sed disavantagia le nigro totevia plus — ancora le unic pecia nigre non in su quadrato initial es le dama, que es quasi sur le puncto de esser mittite a currer, durante que le blanco ha le controlo super un immense quantitate del tabuliero.

 **15. Exf4 Df6 16. Cc3 Ac5** 

Un movimento de developpamento ordinari del nigro, que etiam attacca le turre in g1.

 **17. Cd5**
 
Anderssen responde al attacco con un contra-attacco. Iste movimento menacia Cc7, que furchettarea le rege e le turre. Richard Réti recommenda 17. d4 ... 18. Cd5, que resulta in un avantage per le blanco.
 
 **17...Dxb2** 

Le nigre gania un pedon e menacia ganiar le turre in a1 con chaco.

 **18. Ad6!!** 

Iste es un impressive e intelligente sacrificio — le blanco offere de sacrificar ambe su turres! Nonobstante, il ha controversia super iste movimento. Huebner commenta que, de iste position, il ha realmente multe camminos pro ganiar e ille crede que il ha al minus tres movimentos melior que Ad6: d4, Ae3, o Te1, que levarea a positiones fortissime sin necessitar le sacrificio de qualcunque material. Nonobstante, Garry Kasparov ha sublineate que le mundo del chacos haberea perdite un de su joieles si le joco habeva continuate de un tal maniera poco spectacular. Iste movimento particular es multo surprendente proque le blanco es disposite a dar tante materiales.

 **18... Axg1?**
 
Isto es un error, resultante in le perdita del joco. Wilhelm Steinitz suggereva in 1879 que un movimento melior esserea 18... Dxa1+; probabilemente succederea 19. Re2 Db2 20. Rd2 Axg1. Nota que in le libro Mammoth del Plus Grande Jocos il ha un error in iste puncto; le movimento 18 e movimento 20 del nigre es inclusive differente. Mammoth registra le movimentos como: 18... Dxa1+ 19. Re2 Axg1 20. e5 Ca6 21. Cxg7+ Rd8 22. Df6+!! Cxf6 Ae7# 1-0 Intertanto, illo appare a esser multe solo in iste assertion; altere fontes, includente le libro de Aade e le "Chesslive Online Database", da le movimentos listate hic. Neno Mammoth explica proque illo ha un differente sequentia de movimentos que altere obras. Le commentario hic presume que Mammoth es in error in iste puncto. Nota que iste es un reordinamento del movimentos e que le positiones se torna le mesme al fin del movimento 20.

 **19. e5!** 

Iste sacrifica ancora un turre. Plus importantemente, iste movimento preveni le dama nigre de proteger le pedon nigre de g7 — de facto, le dama nigre non esserea capabile de retornar facilemente pro defender le rege nigre. Illo arma un periculose attacco 20. Cxg7+ Rd8 21. Ac7#.

 **19...Dxa1+ 20. Re2** 

Al iste puncto le attacco nigre ha perdite su potentia; le nigro ha un dama e un episcopo in su fila detra, sed illo non pote effectivemente montar un attacco immediate super le blanco, durante que le blanco pote avantiar con un tempestate. Secundo Bill Wall, Kieseritzky resigna a iste puncto. Huebner nota que un articulo de Friedrich Amelung in le jornal Baltische Schachblaetter, 1893, reporta que Kiesertizky probabilemente jocava 20... Ca6, sed Anderssen ancora annuncia le chaco mat. In qualcunque caso, illo es suspecte que le ultime pauc movimentos esseva realmente jocate in le joco original.

 **20...Ca6**
 
Iste movimento esseva probabilemente facite pro contrariar 21. Cc7, que engarfarea[???] le rege nigre e le turre e illo preveni le episcopo de occupar c7 como parte de un attacco de mat, sed le blanc ha un altere attacco periculose in su mano. 20...Aa6 es un tentativa melior.
 
 **21. Cxg7+ Rd8 22. Df6+** 

Iste es un sacrificio de dama, al topo del sacrificios anterior de un episcopo e ambe le turres, e le nigro non pote evitar de prender le dama.

 **22...Cxf6 23. Ae7# 1-0** 

Al final, le nigro es in avantage de material: un dama e duo turres, plus le avantage de haber duo episcopos, durante que le blanc ha solmente un pauc pedones. Sed le material non importa. Le blanco ha essite capace de usar su pecias additional (solmente 2 cavallos e un episcopo!) insumul a fortiar le chaco mat.

Savielly Tartakower diceva: "Un belle joco."

## Ligamine externe
* chessgames.com Adolf Anderssen vs Lionel Adalbert Bagration Felix Kieseritsky (1851) in anglese